Carl Eduard Senff
Carl Eduard Senff (8. aprill (ukj 20. aprill) 1810 Tartu – 31. detsember 1849 (ukj 12. jaanuar 1850) Tartu) oli baltisaksa matemaatik. Professor Carl August Senffi poeg. Õppis Tartu Ülikoolis 1827–1830. Töötas sealsamas puhta ja rakendusmatemaatika eradotsendina 1834–1837 ja professorina 1837–1849. 1831 valminud töös "Theoremata principalia e theoria curvarum et superficierum" esitas ruumikõverate valemi (Frenet-Serret valem).